อว.ผลักดันงบวิจัยด่วน พัฒนานวัตกรรม 4 ด้าน แก้อุปกรณ์การแพทย์ขาดแคลน 
รมว.อว.เร่งผลักดันงบวิจัยเร่งด่วน เพื่อพัฒนานวัตกรรม 4 ด้าน มุ่งแก้ปัญหาอุปกรณ์ทางการแพทย์ขาดแคลน มุ่งเป้าหมายแก้วิกฤติโควิด-19 โดยผู้สนใจสามารถเสนอข้อเสนอมาได้ ระหว่าง 8-14 เม.ย.นี้ วันที่ 9 เม.ย. ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) โพสต์เฟซบุ๊ก ดร. สุวิทย์ เมษินทรีย์ Dr. Suvit Maesincee เร่งผลักดันงบวิจัยเร่งด่วน เพื่อพัฒนานวัตกรรม 4 ด้านมุ่งแก้ปัญหาอุปกรณ์ทางการแพทย์ขาดแคลน มุ่งเป้าหมายแก้วิกฤติโควิด-19ผลักดันงบวิจัยเร่งด่วน เพื่อพัฒนานวัตกรรม 4 ด้าน มุ่งแก้ปัญหาอุปกรณ์ทางการแพทย์ขาดแคลนเพื่อเป็นส่วนหนึ่งในการเร่งแก้ไขวิกฤติโควิด-19 ผมได้สั่งการให้กระทรวงการอุดมศึกษา วิทยาศาสตร์ วิจัยและนวัตกรรม โดยสำนักงานการวิจัยแห่งชาติ (วช.) เปิดรับข้อเสนอทุนวิจัยและนวัตกรรมโรคติดเชื้อไวรัสโคโรนา 2019 (โควิด-19) เพื่อแก้ปัญหาการขาดแคลนอุปกรณ์และเวชภัณฑ์ทางการแพทย์สำหรับการป้องกันและรักษา รวมทั้งสถานพยาบาลที่ใช้รองรับผู้ป่วย รวมทั้งเตรียมการรองรับวิกฤตที่อาจร้ายแรงขึ้นในอนาคต ซึ่งทาง วช.จะเปิดรับข้อเสนอทุนเพื่อการวิจัยและพัฒนาใน 4 เรื่องเร่งด่วน ได้แก่1. การวิจัยและพัฒนาหน้ากากอนามัย N95 เพื่อใช้ทางการแพทย์2. การวิจัยและพัฒนาชุดป้องกันส่วนบุคคลของบุคลากรทางการแพทย์ หรือ Personal Protective Equipment (PPE) เช่น เสื้อกาวน์ป้องกันการติดเชื้อ (Surgical gown) และชุดป้องกันร่างกาย (Safety coverall) และอื่นๆ3. การวิจัยและพัฒนาเครื่องช่วยหายใจ (Ventilators / Respirators)4. การวิจัยและพัฒนาระบบห้องและการปรับอากาศแรงดันลบ (Negative-pressure Facilities) และโรงพยาบาลสนามการเปิดรับข้อเสนอการวิจัยจะดำเนินงานผ่านระบบข้อมูลสารสนเทศวิจัยและนวัตกรรมแห่งชาติ National Research and Innovation Information System (NRIIS) โดยผู้ที่สนใจสามารถส่งข้อเสนอการวิจัยได้ที่ http://nriis.nrct.go.th โดยระบบจะเปิดรับลงทะเบียนระหว่างวันที่ 8–14 เมษายน 2563 และจะมีการพิจารณาข้อเสนอโครงการโดยคณะผู้ทรงคุณวุฒิอย่างเร่งด่วน เพื่อให้สอดรับกับสถานการณ์การแพร่ระบาดของโควิด-19 และทันต่อการแก้ไขปัญหาการขาดแคลนอุปกรณ์สำหรับบุคลากรทางการแพทย์ หากต้องการสอบถามข้อมูลเพิ่มเติมสามารถติดต่อได้ที่ โทร 0-2579-1370-9 ต่อ 409 410วิกฤติในครั้งนี้ถึงแม้จะทำให้เราต้องอยู่ห่างกัน 2 เมตร แต่ก็เป็นแรงผลักดันให้เราหันมาทำงานใกล้ชิดกันมากขึ้น ผมและทุกหน่วยงานภายใต้กระทรวงนี้ พร้อมกับเครือข่ายพันธมิตรทั้งในภาครัฐและภาคเอกชน จะเร่งทำงานอย่างหนักเพื่อสนับสนุนการสาธารณสุขไทย จะเร่งพัฒนาเทคโนโลยีและผลิตนวัตกรรมที่ใช้งานได้จริงออกมาช่วยเหลือบุคลากรทางการแพทย์อย่างเต็มความสามารถ.#ประเทศไทยต้องชนะ #เราจะผ่านวิกฤตนี้ไปด้วยกัน #covid19 #coronavirus #MHESI #suvitmaesincee
รมว.อว.เร่งผลักดันงบวิจัยเร่งด่วน เพื่อพัฒนานวัตกรรม 4 ด้าน มุ่งแก้ปัญหาอุปกรณ์ทางการแพทย์ขาดแคลน มุ่งเป้าหมายแก้วิกฤติโควิด-19 โดยผู้สนใจสามารถเสนอข้อเสนอมาได้ ระหว่าง 8-14 เม.ย.นี้ 
โควิด-19,ไวรัสโคโรน่า,ไวรัสโคโรนา,สุวิทย์ เมษินทรีย์,รมว.อว.,งบวิจัยเร่งด่วน,อุปกรณ์การแพทย์ขาดแคลน,ข่าวทั่วไป